NaiveNeuron/SloPal huggingface dataset:
B. Bugár, podpredseda NR SR: (2006-02-01):
L. Polka, poslanec: Áno, pán podpredseda, považujem za potrebné zaujať veľmi stručné stanovisko, obidva pozmeňujúce návrhy svojím spôsobom riešia situáciu. Každopádne v obidvoch sa prikláňam k druhej alternatíve, kde je to dané do kompetencie ministerstva, pretože nechcem tu prejudikovať nejaké udalosti a čo keď v marci odvoláme ministra Lipšica a ten nový minister nebude s takouto alternatívou súhlasiť. Ustanovenie o existencii znaleckých ústavov a potrebnosti ich sme medzi tým aj zakotvili v zákone č. 301 Trestného poriadku, v § 147, ktorý v ods. 1 jednoznačne zakotvuje: Vo výnimočných a obzvlášť závažných prípadoch vyžadujúcich osobitné vedecké posúdenie alebo na preskúmanie posudku znalca môže orgán činný v trestnom konaní alebo súd pribrať na podanie znaleckého posudku znalecký ústav. Dámy a páni, ak nebude existovať kriminalisticko-expertízny ústav, kyselinári nikdy nebudú odsúdení. Ďakujem pekne.
Vorobelová, Slavěna, poslankyňa NR SR (2023-02-02):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 1349. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1411 z 11. januára 2023 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Hrnčiar, Andrej, podpredseda NR SR (2018-05-28):
Poslanec Kotleba.
Číž, Miroslav, doterajší podpredseda NR SR (2010-07-08):
Pani poslankyňa Jana Laššáková.
Kočiš, Eduard, poslanec NR SR (2023-02-02):
Veľmi pekne ďakujem za slovo, pán predsedajúci. Na Slovensku sa nám často z úst regionálnych politikov alebo aj čelných predstaviteľov vlády hovorí o takzvaných zaostalých okresoch. Ja nepoznám takého okresy. A častokrát z úst čelných predstaviteľov týchto zaostalých okresov alebo zaostalých regiónov vystupuje potreba dobudovávania ciest prvej triedy, rýchlostných ciest a najmä diaľnic. Čiže dobudovanie diaľnice R4, teda, tak ako kolega spomínal, hlavné tepny bývalej historickej cesty Via Carpatie, je nieže nutnosť, to je povinnosť. Pretože severovýchod Slovenska bude len vtedy konkurencieschopný oproti ostatným územiam Slovenskej republiky, ak táto naša tepna, táto naozaj hlavná karpatská cesta bude dobudovaná spôsobom takým, ako už mala dobudovaná dávno byť. Poliaci nespia, Maďari tiež nie. Máme tu krásne prepojenie, len taká čierna bodka na území tejto, tohto spojenia alebo prepojenia ciest jednotlivých štátov je naozaj táto R4. A pevne verím, že raz sa naše deti, vnúčatá budú môcť pokojným a kľudným spôsobom po tejto naozaj dôležitej ceste, ktorú východné Slovensko potrebuje ako soľ, previesť. A iba tam, kde je kvalitná cesta, môže prísť za ľuďmi, ktorí v regióne sa ešte rozhodli, že žijú a budú žiť, aj celkom ohodnotená a kvalitná práca. Čiže ak bude cesta, bude práca a nebude musieť dochádzať k toľkokrát omieľanému a pravidelnému odlivu nielen mozgov, ale aj pracovnej sily z východu na západ a potom ešte ďalej do západnej Európy. Pretože aj východné Slovensko potrebuje žiť, aj východné Slovensko potrebuje mladé rodiny a šikovných ľudí. Takže, pán kolega, ďakujem.
Hlina, Alojz, poslanec NR SR (2012-09-12):
Ďakujem veľmi pekne. Ja len takú poznámku, že, pán Frešo, že ak vás mám vnímať, a ja nevylučujem, že vás budem vnímať ako lídra opozície, skúsim dať taký návrh. Nechcem, aby to vyznelo zle, že poradiť, ale že na to, aby ste mohli teda mať to silnejšie presvedčenie v hlase a ten apel, ktorý tu zaznel aj odo mňa teda, tak Číňania, by som to vedel povedať po čínsky, poviem vám to po anglicky, že „kill the chicken to scare the monkey“, že proste zabite sliepku, aby ste vystrašili opicu. Ale neberte ma doslovne. Ako to je taký príklad, že ako treba postupovať, že ja som v tom procese vašej obrody strany, ktorá niekedy vládla a zohrala kľúčovú úlohu v tejto krajine, nepostrehol ani pešiaka, že by padol. Nepadol, ja neviem, tam toho bolo dosť. Ja neviem, nechcem sa k tomu vyjadrovať meritórne, ale opticky, lebo už aj Rimania vedeli, že niekedy treba sem tam niekoho hodiť cez brány mesta. Viete, že, a to je presne to, že to je tá arogancia, to je ten pocit, že to netreba, načo, udržíme to, to je to už nerešpektovanie toho, že to tí ľudia sú na to citliví, a potom, keď teda sa k tomu takto postavíte, tak tá sila, to presvedčenie z toho nejde. Ale nehovorím, že časom nemôže ísť. Ale hovorím, že toto, toto skúste možno. Nerobím nad vami kríž, ale tam mi toto určite chýba. Ďakujem.
R. Kaliňák, podpredseda vlády a minister vnútra SR: (2009-12-01):
Vláda pripravila návrh zákona, ktorého účelom je reagovať na moderné trendy vývoja informačných systémov verejnej správy s cieľom zefektívnenia ich správy a prevádzky. Novela zákona upresňuje, sprehľadňuje práva a povinnosti povinných osôb a zavádza viaceré nové prvky, ktorými verejná správa priblíži svoje služby širokej verejnosti, napríklad integrované obslužné miesta, čím výrazne zefektívni a zlacní svoje služby pre verejnosť a odbúra zbytočné byrokratické postupy. Návrh novely zákona je koncipovaný v súlade so stavom a vývojom informačných a komunikačných technológií, reflektuje na zmeny v organizácii štátnej správy, územnej samosprávy, reaguje na výsledky analýzy uplatňovania doterajšieho zákona v praxi. Vážené panie poslankyne, vážení páni poslanci, na záver mi dovoľte požiadať vás o podporu a prijatie schváleného predloženého vládneho návrhu zákona. Ďakujem za pozornosť.
Ďuriš Nicholsonová, Lucia, podpredsedníčka NR SR (2016-10-27):
Ďakujeme za vaše vystúpenie, pán poslanec Klus. Na vaše vystúpenie zareaguje osem pánov poslancov s faktickými poznámkami. Končím možnosť, osem som povedala. Končím možnosť. (Reakcie z pléna.) Tak prečítam pre istotu. Pán poslanec Mazurek, pán poslanec Uhrík, pán poslanec Kollár, pani poslankyňa Grausová, pán poslanec Pčolinský, pán poslanec Viskupič, pani poslankyňa Cigániková, pán poslanec Poliačik a pán poslanec Kotleba. Tak. Dobre. Končím možnosť prihlásiť sa s faktickou poznámkou. Ako prvý pán poslanec Mazurek.
B. Bugár, podpredseda NR SR: (2002-12-12):
(Hlasovanie.) Prítomných je 131 poslancov, za návrh 74, proti 9, zdržalo sa 46, nehlasovali 2. Konštatujem, že Národná rada zvolila Michala Horvátha za člena Správnej rady Sociálnej poisťovne. Nech sa páči.
Gibalová, Monika, poslankyňa NR SR (2015-06-16):
Ďakujem pekne. Vážený pán predseda, asi došlo k nejakému nedorozumeniu, pretože som teraz objavila v programe návrh poslankyne Národnej rady Moniky Gibalovej na vydanie zákona o sociálnych službách, je to bod 25. Ja som tento bod totožný stiahla v mene troch poslaneckých klubov z návrhu rokovania 51. schôdze a následne som podala na túto schôdzu návrh, ktorý je totožný, ale je spolupredkladateľ pán poslanec Fronc, je to bod 36. Čiže sú tu dva totožné návrhy, tak ja žiadam, aby sa urobil v tom poriadok. Ak môžem poprosiť, ten bod 25 je neaktuálny. Ďakujem pekne.
Hlinka, Jozef, poslanec NR SR (2022-03-16):
Pán predsedajúci, dajte, prosím, hlasovať o návrhu zákona ako o celku s prijatými pozmeňujúcimi a doplňujúcimi návrhmi a s odporúčaním gestorského výboru schváliť.
Richter, Ján, minister práce, sociálnych vecí a rodiny SR (2019-11-28):
Ďakujem pekne za slovo, pán podpredseda Národnej rady. Pán poslanec, ďakujem pekne za otázku. Na základe doterajšieho vývoja na trhu práce v priebehu 1. polroka tohto roku rýchleho odhadu HDP a zamestnanosti podľa štruktúry ESA 2010 v 3. štvrťroku tohto roku, ktorý zverejnil Štatistický úrad Slovenskej republiky na svojej webovej stránke v novembri, predpokladáme, že v 2. polroku 2019 dôjde k miernemu spomaleniu vo vývoji medziročného tempa rastu zamestnanosti a poklesu nezamestnanosti. Situácia na trhu práce sa v 2. štvrťroku tohto roka zlepšila, ale útlm rastu dopytu, ktorý na trhu práce sa prejavuje už od 3. štvrťroka minulého roku, bol v dôsledku spomalenia rastu výkonnosti hospodárstva markantnejší. Zamestnanosť podľa údajov Štatistického úradu výberového zisťovania pracovných síl v druhom štvrťroku 2019 medziročne síce vzrástla o pol percenta, v porovnaní s rovnakým obdobím roku 2018 bolo aj medziročné tempo rastu už pomalšie. Podľa rýchleho odhadu HDP a zamestnanosti v treťom štvrťroku tohto roku vzrástol hrubý domáci produkt v stálych cenách v porovnaní s tretím štvrťrokom roku 2018 o 1,3 percenta a celková zamestnanosť zrástla o 1 percento. Evidovanosť, alebo evidovaní nezamestnaní na jednotlivých úradoch práce predstavujú dnes percento 4,94 a evidujeme takmer 100-tisíc voľných pracovných miest. Problémom tak už nie je ani vysoká miera nezamestnanosti, ale riešenia regionálnych rozdielov, zabezpečenie kvalifikovaných zamestnancov na voľné pracovné miesta, tvorba stratégií a vízií vyváženého rozvoja spoločnosti v prostredí štvrtej priemyselnej revolúcie. Miera nezamestnanosti už nemá kam výrazne klesnúť. Počítame už len s miernym poklesom, resp. so stagnáciou. Pravdepodobne pôjde o súbeh miery nezamestnanosti v priemere nad 5.5 % súčasného nedostatku pracovných síl. Úroveň miery nezamestnanosti bude stále do značnej miery ovplyvnená možnosťami dostať na trh práce, v úvodzovkách, ťažko zamestnateľné osoby, ktoré sú zamestnateľné len cez špecifické nástroje politiky trhu práce. Pán poslanec, môj osobný cieľ, veľmi konkrétny, je udržať v priebehu tohto polroka a k 1. 1. budúceho roku mať nezamestnanosť pod 5 percent. Ďakujem, skončil som.
Lebocký, Tibor, poslanec NR SR (2013-01-30):
Ďakujem za slovo, vážená pani predsedajúca. Pán poslanec Galko, musím teda otvorene priznať, že ste ma trošku prekvapili, v tomto prípade príjemne, čo nebýva často v tejto poslaneckej snemovni, pragmatickým prístupom alebo teda svojimi stanoviskami k tomuto zákonu. Viete, ja som vo štvrtom volebnom období sedel v tomto parlamente a v priebehu toho volebného obdobia sa v podstate dvakrát tento zákon o pozemkových spoločenstvách riešil aj na úrovni parlamentu a dvakrát, dokonca druhýkrát už v druhom čítaní bol stiahnutý. Zrejme si asi nemusíme spolu vysvetľovať alebo navzájom vysvetľovať, že je to pomerne náročný a dosť prepotrebný právny predpis. K tomu, čo ste vystúpili v rámci všeobecnej rozpravy, ak dovolíte, pripomeniem vám len skutočnosť, že tie pozmeňujúce návrhy, respektíve tie podnety, ktoré ste tu prečítali, sme dostali aj viacerí členovia, povedzme, nášho výboru pre pôdohospodárstvo a životné prostredie. Som presvedčený o tom, že nepatria do všeobecnej rozpravy, ale skôr teda do rokovania výborov alebo teda do druhého čítania. Ale vnímam aj túto skutočnosť tak, že vzhľadom na to, že SaS nemá svojho zástupcu v navrhovanom gestorskom výbore, teda vo výbore pre pôdohospodárstvo a životné prostredie, takto ste to potrebovali teda odprezentovať. To som chcel pripomenúť, že snáď aj z aspektu flexibility rokovania by bolo dobré tieto základné zásady zákona o rokovacom poriadku v budúcnosti akceptovať. K tým pokutám sa vyjadrovať nejdem, lebo tam je úplne zrejmé, že vám isté informácie alebo súvislosti pravdepodobne vo vašom právnom vedomí v tejto oblasti absentujú. Ďakujem pekne za pozornosť.
B. Bugár, podpredseda NR SR: (2001-10-04):
L. Orosz, poslanec: Ďakujem pekne. Vážené kolegyne, kolegovia, v jednom súhlasím s Petrom Brňákom, a to v tom, že ide o účelovú normu, áno, ide o účelovú normu, ale jej účelom je zabrániť značným hospodárskym škodám, úplne jednoznačne, to treba otvorene povedať. A ja sa tiež zamýšľam nad tým, prečo mohla vzniknúť takáto situácia. A mňa na rozdiel od teba zaráža to, že sudca Najvyššieho súdu bývalý podpredseda Najvyššieho súdu došiel k takému právnemu názoru, ktorý viedol k takémuto rozhodnutiu. Bolo to pomerne jednoznačné, je to pomerne jednoznačne napísané v právnom predpise. Teraz to napíšeme polopate, aby naozaj ten subjektivizmus niektorých sudcov Najvyššieho súdu nebol možný v budúcnosti. (Ruch v sále.)
Kuriak, Milan, poslanec NR SR (2021-04-30):
Ďakujem za slovo. Igor, vážim si ťa ako človeka, ktorý viac ako 11 rokov bojuje za bežných ľudí na Slovensku a za pravé hodnoty. Nikto z nás nie je bez chýb, každý ich robíme, občas zakopneme. Nejaké chyby si urobil aj ty, ale boli to chyby vo veľmi ťažkej situácii, akú sme desaťročia nezažili nielen na Slovensku, ale ani na celom svete. Vážim si u teba, Igor, že zdravie a životy ľudí si nadradil nad všetko ostatné, nad osobný prospech, politické body či prestíž. Uvedomujem si hodnotu zdravia a života o to viac, že som tesne po prekonaní COVID-u a viem, ako som takmer 28 dní bojoval v samotke, v karanténe o svoje zdravie a niekedy sa mi zdalo, že aj o život. Veľmi si vážim, že na samom začiatku, ako si začal vládnuť, si prišiel na klub a si povedal, že, a pýtal si sa o náš názor, že aký máme na to, že ty budeš bojovať a robiť všetko pre to, aby si chránil zdravie a životy ľudí. Naozaj vtedy ma to veľmi povzbudilo a pred tým rokom som si povedal, že som naozaj na správnom mieste. Naozaj si ťa veľmi za to vážim aj ostatných ministrov, aj teraz aj nového premiéra. Prajem vám všetkým naozaj veľa zdravia, múdrosti a verím tomu, že spoločnými silami naozaj zmeníme našu krajinu k lepšiemu. Ďakujem pekne za všetko, čo robíte. (Potlesk.)
Z. Horváth, poslanec: (2004-12-15):
Pán predseda, dajte, prosím, hlasovať.
M. Maďarič, minister kultúry SR: (2008-02-14):
Súčasný platný zákon bol dvakrát novelizovaný, jednotlivé čiastkové úpravy v krátkych etapách vývoja riešili iba najaktuálnejšie parciálne problémy. Aplikačná prax po zmene zriaďovateľských pôsobností k väčšine múzeí a galérií v Slovenskej republike... (Ruch v sále. Prerušenie vystúpenia predsedajúcim.)
P. Hrušovský, podpredseda NR SR: (2002-07-10):
A. Juriš, poslanec: ... 1, 4 a 5 hlasovať spoločne a prijať ich, 2, 3 hlasovať spoločne a neprijať ich. Skončil som, pán predsedajúci.
Grendel, Gábor, podpredseda NR SR (2023-02-03):
Pán poslanec Marián Viskupič.
Figeľ, Ján, podpredseda NR SR (2015-03-24):
Aj ja ďakujem. Dávam teraz slovo spravodajcovi, ktorého určil navrhnutý gestorský výbor, pre sociálne veci, pánovi Júliusovi Brockovi. Pán kolega, nech sa páči, máte slovo.
Mezenská, Helena, poslankyňa NR SR (2012-07-03):
Tak ja rovnako, ako navrhovateľ tohto legislatívneho zámeru, vás vyzývam k tomu, aby ste ho podporili. Opäť uvádzam, aplikačná prax ukazuje, že nepostačujú zákony, ktoré tu boli spomenuté, aj zákon o cene. A chcem uviesť, že okrem toho, že schválenie tejto legislatívnej iniciatívy bude mať pozitívny dopad na zvýšenie ochrany práv spotrebiteľov, na ich lepšiu orientáciu na trhu, bude mať aj pozitívny vplyv na posilnenie zdravého konkurenčného prostredia medzi cestovnými kanceláriami. Ďakujem.
P. Paška, predseda NR SR: (2007-06-28):
(Hlasovanie.) Prítomných 144, za 60, proti 67, zdržalo sa 16, nehlasoval 1. Návrh pána poslanca Janiša sme neschválili.
Vlčan, Samuel, minister pôdohospodárstva a rozvoja vidieka SR (2022-10-20):
Ďakujem za slovo. Vážený pán predseda, vážené panie poslankyne, vážení páni poslanci, cieľom predloženého návrhu zákona je potreba implementácie nariadenia Európskeho parlamentu a Rady č. 2021/2115 a č. 2021/2116. Implementáciou uvedených právne záväzných aktov Európskej únie sa zabezpečí riadne fungovanie orgánov štátnej správy pri vykonávaní strategického plánu spoločnej poľnohospodárskej politiky na roky 2023 až 2027 v Slovenskej republike. Vzhľadom na začiatok nového programového obdobia spoločnej poľnohospodárskej politiky 1. januára je nevyhnutne potrebné zabezpečiť úpravu kompetencií ministerstva pôdohospodárstva ako príslušného orgánu (zaznievanie gongu) a Pôdohospodárskej platobnej agentúry ako organizácie zabezpečujúcej vyplácanie finančných prostriedkov Európskej únie. V prípade ak by sme nemohli... (Prerušenie vystúpenia predsedajúcim.)
Paška, Pavol, predseda NR SR (2013-09-13):
(Hlasovanie.) 137 prítomných, 135 bolo za, 1 sa zdržal, 1 nehlasoval. Tento návrh sme schválili.
P. Paška, predseda NR SR: (2008-04-02):
Pán poslanec, včera sme sa dohodli, že o 11.00 hodine dnes nebudeme hlasovať, že budeme hlasovať len o 17.00 hodine dnes. (Hlasy v sále.) Nech sa páči, pán poslanec, máte slovo.
Marosz, Ján, poslanec NR SR (2018-02-15):
Ďakujem pekne. Pri rovnakej tlači číslo hlasovania 203, tlač 814, nehlasovať. Ďakujem.
Laurenčík, Milan, podpredseda NR SR (2022-05-03):
Pán poslanec Ján Richter.
Šudík, Tomáš, poslanec NR SR (2021-10-06):
Ďalej budeme hlasovať o pozmeňujúcom a doplňujúcom návrhu pána poslanca Šíbla.
P. Paška, predseda NR SR: (2007-09-20):
Kolegyne, kolegovia, budeme pokračovať v rokovaní 13. schôdze podľa schváleného programu. Ako ďalší bude bod správa o plnení Národného akčného plánu pre prevenciu a elimináciu násilia páchaného na ženách na roky 2005 – 2008 . Je to správa vlády v tlači pod č. 364. Uvedie ju pani ministerka Tomanová. Pani ministerka, poprosím vás. (Smiech a hlasy v sále.) Pán minister financií, nezabávajte poslancov. Nech sa páči, pani ministerka.
Zmajkovičová, Renáta, podpredsedníčka NR SR (2012-05-10):
Pán poslanec Vašečka.
Ďuriš Nicholsonová, Lucia, podpredsedníčka NR SR (2017-12-06):
Pán poslanec Blanár.
Blanár, Juraj, poslanec NR SR (2015-03-11):
Ďakujem. Pán poslanec, viackrát ste sa dotkli zákona, ktorý v podstate neprerokovávame, a bolo to aj v prípade pána poslanca Fronca. Ale dobre, ak chcete aj o tomto diskutovať. Ja som si preveril tie údaje, o ktorých ste hovorili. Týka sa to Súkromnej strednej odbornej školy podnikania v Dolnom Kubíne, predpokladám, tak vám poviem fakty. Vy ste vytiahli jedno kritérium, dobre, dve kritériá, o ktorých ste hovorili. Tých kritérií je desať, pán poslanec. Zákonom stanovených desať. Čiže je tam ešte ďalších osem kritérií. Ale jedna dosť podstatná vec, ktorú je potrebné, aby ste aj vy vedeli, a možno aj tí ďalší, ktorí to spochybňujú, je, že táto škola za posledné tri školské roky nemala ani jedného žiaka v prvej triede. Požiadala si o ďalšie otvorenie jednej triedy. Síce mali predbežne prihlásených tridsať žiakov, ale v konečnom dôsledku žiaden žiak sa neprihlásil. Pán poslanec, to je fakt. Čiže toto je podľa mňa normálny prístup, ktorý by robil hocikto. Lebo vy tu hovoríte o tom, že samosprávne kraje sú v konflikte záujmov. Ja sa teda spýtam, štát a ministerstvo nie je v konflikte záujmov, keď je zriaďovateľom takisto stredných škôl? Špeciálnych a bilingválnych gymnázií, nie je v konflikte záujmov? Nepokrivkáva trošku ten argument, o ktorom vy hovoríte? Mám taký pocit, že o ňom hovoríte len preto, lebo vám to práve teraz vyhovuje. Nám ide o to, aby sme spoločne niečo dosiahli. A preto sme zobrali na seba kompetenciu, ktorá nie je jednoduchá. A som presvedčený, že ak možno niekde samosprávne kraje ešte majú rezervy, ale je tu ministerstvo, ktoré môže pri odvolaní zasiahnuť. A myslím si, že je to správne.
Šmilňák, Martin, poslanec NR SR (2023-12-14):
Ďakujem. Pani kolegyňa Juríková, spomínali ste, že v SaS-ke a v PS-ku máte odborníkov, tak dovolím si neskromne pripomenúť, že aj v KDH sú odborníci. Náš predvolebný program bol vyhodnotený ako jeden z najlepších vo všetkých oblastiach. Máme pred sebou... máme medzi sebou prezidenta komory zdravotníkov, exministra školstva, štátneho tajomníka bývalého zdravotníctva, župana najväčšej župy, primátorku Prešova, mnohí máme medzinárodné skúsenosti, rozumieme školstvu, sociálnym veciam, regiónom, zdravotníctvu a podobne, takže pripájam sa do toho zástupu ľudí, ktorí chcú pracovať odborne. Spomínali ste, že vláda rozpočet, teda vláda a rozpočet len predstierajú konsolidáciu, v tom s vami plne súhlasím. A pýtali ste sa, že kto zaplatí, kto zaplatí tento účet a že sa presúva na budúce generácie. To je veľmi nefér a v tomto som s vami zajedno, že presúvať, presúvať ťarchu do budúcnosť je, je proste zlé a dotkne sa to budúcej generácie. Páčilo sa mi to vaše prirovnanie alebo tá váš... ten váš, ten váš príspevok o hrade bratislavskom, že mnohí, mnohí mladí ľudia si ten hrad pozrú vtedy, keď zakývu a prekročia hranice a odídu. Spomínali ste aj, aj výsledky Slovenska v mnohých oblastiach v ratingoch, v PISA výsledkoch, tu kolegyňa spomínala ekonomické ukazovatele a povedzme aj zhoršenie duševného zdravia, ktoré sa týka našej budúcej generácie, preto hodnotím váš príspevok ako veľmi hodnotný a poukázal na dôležité aspekty, ktorým sa konsolidácia nevenuje a nemyslí dopredu, iba na také veľmi rýchle peniaze, ktoré, ktoré prinesú veľmi krátkodobý... (Prerušenie vystúpenia časomerom.)
A. Záborská, poslankyňa: (2002-07-03):
Národná rada Slovenskej republiky uznesením č. 2031 z 9. apríla 2002 po prerokovaní predmetného návrhu zákona pridelila tento návrh na prerokovanie podľa rokovacieho poriadku ústavnoprávnemu výboru, výboru pre financie, rozpočet a menu, výboru pre obranu a bezpečnosť, výboru pre sociálne veci a bývanie a Výboru Národnej rady pre zdravotníctvo. Gestorský výbor nedostal do 14. marca 2002 žiadne stanoviská poslancov Národnej rady, ktorí nie sú členmi výborov k prerokúvanému návrhu zákona. Výbor Národnej rady pre obranu a bezpečnosť nesúhlasil s návrhom poslancov Národnej rady Tibora Šagáta a Petra Finďa a odporučil Národnej rade nepokračovať v rokovaní o tomto návrhu zákona. Výbor Národnej rady pre sociálne veci a bývanie odporučil Národnej rade tento návrh zákona schváliť. Ústavnoprávny výbor, výbor pre financie, rozpočet a menu a výbor pre zdravotníctvo odporučili schváliť so zmenami a doplnkami predmetný návrh zákona. Pozmeňujúce a doplňujúce návrhy máte v spoločnej správe. Výbor ma poveril, aby som ako spravodajkyňa predniesla túto správu na rokovaní pléna. Gestorský výbor odporučil hlasovať en bloc a schváliť body 1, 2, 3, 4, 5, 6, 7, 8 a 10 a odporučil neschváliť bod 9. Ďakujem pekne, pán predsedajúci, môžete otvoriť rozpravu a hlásim sa do rozpravy.
Paška, Pavol, predseda NR SR (2013-03-21):
Pán poslanec Mikloško, do rozpravy.
Ježík, Jozef, poslanec NR SR (2024-06-12):
Prosím, dajte hlasovať o návrhu zákona ako o celku s prijatými pozmeňujúcimi návrhmi, gestorský výbor odporúča schváliť.
Kollár, Boris, predseda NR SR (2022-02-25):
S ďalšou faktickou poznámkou vystúpi pán poslanec Taraba. Nech sa páči, máte slovo.
Jurinová, Erika, podpredsedníčka NR SR (2015-06-17):
Pán poslanec Raši.
Kollár, Boris, predseda NR SR (2023-02-14):
Prosím, prezentujme sa a hlasujeme. (Hlasovanie.) Prítomných 138 poslancov, za 131, proti 6, zdržal sa, zdržal sa 1. Uvedený návrh sme schválili. Ďalej budeme hlasovať v treťom čítaní o návrhu znesenia k návrhu na vyslovenie súhlasu Národnej rady s Dohodou o založení medzinárodnej nadácie EÚ – LAK (tlač 1324). Prosím určenú spoločnú spravodajkyňu zo zahraničného výboru poslankyňu Romanu Tabák, aby hlasovanie uviedla. (Hlasovanie o návrhu na vyslovenie súhlasu Národnej rady Slovenskej republiky s Dohodou o založení Medzinárodnej nadácie EÚ – LAK , tlač 1324.)
Sulík, Richard, predseda NR SR (2011-06-02):
Pani poslankyňa Gibalová.
Golian, Ján, poslanec NR SR (2011-03-25):
Ďakujem za slovo, pán predseda. Mrzí ma, že som sa neprihlásil do rozpravy, pretože vo faktickej nebudem môcť reagovať na veci, ktoré sa tu povedali, a možno by si to vyžadovalo oveľa viac času, zjavne tu ide z vystúpenia kolegu Záhumenského na povrch to, že ide o nedorozumenie. Ja si myslím, že v tejto sále nesedí ani jediný poslanec vrátane ministra, ktorý by bol šťastný z tej situácie, aká je v tých obchodných reťazcoch. Určite, že sa to ťažko počúva o tých podmienkach, ktoré hovoril pán kolega Záhumenský. Ale povedal jednu podstatnú vec, že vždy to musí byť dohoda, že sa musia podpísať, že musia podpísať tú zmluvu dve strany, nehovorím o okolnostiach. Čo môže byť dôsledkom? Častokrát je lepšia nejaká zmluva, ako je žiadna zmluva, pretože každý sa musí rozhodnúť slobodne. Ten zákon už vo svojej podstate bol zlý, už svojím názvom sa negatívne vymedzoval voči niečomu, teda obchodným reťazcom, a preto zastávam názor, že ho treba zrušiť. Argumentácia, že nemáme skúsenosti s jeho aplikáciou pre krátkosť času, je len hypotetická. Ja si myslím, že ponechanie tohto zákona v platnosti bude mať opačný účinok, dúfam, že moje tušenie sa nesplní. Ale môže sa nám stať, že v obchodných reťazcoch už v septembri nenájdeme žiadne slovenské potraviny. Jednoducho ich obchodníci dovezú do zahraničia. Nikto nemôže žiadnym zákonom niekoho nanútiť povinne kúpiť len slovenský výrobok a argumentovať anonymitou organizáciou, napr. komora v konaní. Môže to dopadnúť ľahko tak, že postihnutí budú všetci členovia komory, aj tí, ktorí nebudú, ktorí budú chcieť dodávať. Európska únia aj ministerstvo robilo množstvo krokov v minulosti, aby sa zmenili účinky tohto zákona. Mne len nehrá jedna vec, vy ste ten zákon prečo neprijali v prvom roku svojho vládnutia?
Glváč, Martin, podpredseda NR SR (2016-05-19):
Ďakujem veľmi pekne. S faktickou poznámkou sa hlási jeden pán poslanec. Uzatváram možnosť prihlásiť sa s faktickými poznámkami. Pán poslanec Gál, nech sa páči.
Laššáková, Jana, podpredsedníčka NR SR (2014-05-29):
S reakciou pán poslanec Huba, nech sa páči.
Viskupič, Jozef, poslanec NR SR (2014-10-31):
No, Dodo, povedal si všeličo a voľačo. Len jedno, keď si hovoril o zrovna tej fascinácii Orbánom a komu česť, tomu česť, vyhrali voľby. Ja by som upozornil, mali sme možnosť navštíviť maďarský parlament minulý týždeň a ich kultúrny výbor a tam sme zažili dosť takú výmenu názorov, nechcem to nazvať rovno hádka, medzi poslancami FIDESZ-u a opozičnými, kde zaznela taká kúzelná veta, že to, že ste tu a čo hovorím ja ako opozičný politik, sa skôr dočítam vo vašich novinách ako v akýchkoľvek maďarských, pretože vládna strana tu nejakým spôsobom nastavila parametre tak, že či štátoagentúra, telerozhlas alebo všetky ostatné médiá cez oligarchické páky, lebo tam tá oligarchizácia dosiahla brutálne rozmery na podpore, ústavnej podpore FIDESZ-u, že to považujú za problém. No a ten problém, mne by bol režim, volebný režim Maďarska šumafuk, ale je naozaj pravdou, že tu, že súčasných volieb sa zúčastnilo niekoľko až do stotisíc Maďarov, ktorí žijú za hranicami Maďarska. A druhý problém je, že volebný systém, ktorý si ústavnou zmenou a zmenami nastavil samotný Orbán, hovorí o tom, že 38,6 %, 38,6-percentná podpora vie urobiť ústavnú väčšinu. A to nie je demokratické, to sa stalo. Tým pádom neexistuje, že komu česť, tomu česť. Proste on tie voľby vyhral iba na základe toho, že zmenil pravidlá hry a zabetónoval sa v ústavnej väčšine.
Remišová, Veronika, poslankyňa NR SR (2023-12-13):
Ďakujem. Ja len na záver k prestávke som chcela povedať, že bude výbor pre nezlučiteľnosť funkcií o 13.05 h v Zimnej záhrade. Ďakujem.
Pellegrini, Peter, poslanec NR SR (2021-04-01):
Ďakujem pekne. Pán podpredseda, ja sa len chcem spýtať, budem rád, keď ma uistíte. Teraz sme v stave, kedy Národná rada nemá 150 platných poslancov Národnej rady, pretože máme ministrov, ktorí sú už pol hodinu ministrami. Je teraz otázka, ak je to tak, je to v poriadku, len sa pýtam, či môžme a či budú všetky hlasovania právoplatné, keď nie je tu, nie je dneska obsadených 150 stoličiek Národnej rady Slovenskej republiky nie z titulu choroby ani z titulu úrazu, ale nie sú nastúpení poslanci Národnej rady, takže či nemusí akt nastúpenia náhradníkov predchádzať akýmkoľvek ďalším úkonom Národnej rady. Ak tomu tak nie je, ospravedlňujem sa, ale mám túto pochybnosť, či je vôbec dneska Národná rada momentálne v tomto stave v zmysle ústavy akcieschopná, keďže nemá poslancov v plnom počte. (Telefonovanie predsedajúceho služobným telefónom.)
Figeľ, Ján, podpredseda NR SR (2014-03-18):
Na vystúpenie pána poslanca Kuffu je jedna faktická. Nech sa páči, Alojz Hlina.
Kuffa, Štefan, poslanec NR SR (2012-09-14):
Ďakujem za slovo. Ja len toľko chcem dodať a chcem sa pridať k predrečníkovi, tak ako to tu vyzval, aby bol stiahnutý tento zákon z rokovania. Ak je pravdou to, že štátny tajomník vystupoval tak, že nevie, kto to bude robiť, ako to bude robiť, čo to bude robiť, jedná sa o inteligentný dopravný systém, ktorý bude stáť 1,5 mld. korún, myslím si, že je to nedôstojné aj pre štátneho tajomníka, ak to tak bolo. Ja mám taký pocit, čo sa týka fondov Európskej únie, ako keby to boli peniaze také, ktoré nám kdesi z neba spadnú. 120 mil. na inteligentný dopravný systém máme dostať z prostriedkov Európskej únie a „len“ 30 mil. doložíme zo štátneho rozpočtu. Ja sa pýtam, tie peniaze, čo, to nikto nemusel vyrobiť, to samé len tak od seba tu prišli? Navyše, čo mi vadí ako mne osobne, znova to tak pripomeniem. V súčasnej dobe naozaj sme toho svedkami, a dennodenne, že hackeri nám dokážu nahliadnuť priam do našich domácností. Domácností, doslova si dovolím povedať, preženiem to trošku, priam do žalúdka. Toho sa obávam, aby zo slobodných ľudí v dnešnej dobe nestali sme sa nejakí novodobí otroci označení číslami a čipmi, ktorých budeme sledovať na každom kroku. Ja si nemyslím, že je to dôvod na to, ako to bolo tu spomenuté, aby sme každého my sledovali, aby sme preventívne pôsobili proti kriminálnej činnosti. Dovolím si drvivú väčšinu občanov tohto národa Slovenska považovať za čestných, charakterných, poctivých ľudí, ktorí toto tu naozaj nepotrebujú. Ďakujem pekne za slovo
Saková, Denisa, poslankyňa NR SR (2022-03-17):
Ďakujem veľmi pekne všetkým kolegom za faktické poznámky. Ja by som len doplnila kolegu pána poslanca Saloňa, že áno, tých tabuliek bolo, ako som spomínala, zhruba tisíc, ktoré sa odovzdali naspäť ministerstvu financií, a boli kryté aj finančným prostriedkami a bolo to na základe analýz Útvaru hodnoty za peniaze, s ktorými sme dlhé roky bojovali a sme sa ich snažili presvedčiť, že ten stav Policajného zboru, alebo resp. počet tabuľkových miest nie je taký, ako oni hovorili, že je veľký v porovnaní s ostatnými krajinami Európskej únie, pretože veľakrát porovnávali čiste štátnu políciu s naším Policajným zborom, ale zabudli porovnať polície, ako je to napríklad v Čechách, je tam Polícia hlavného mesta Prahy, máme ozbrojené zložky armády, ktoré sú napríklad v Taliansku ako carabinieri alebo gendarmerie, a takéto veci neporovnávali a potom došlo k takýmto skresleným údajom a, žiaľ, o tieto tabuľky Policajný zbor prišiel. Ja len dúfam, keď pozeráme na súčasnú situáciu, čo sa nám deje na východnej hranici, pozeráme na to, že už náš Policajný zbor musel žiadať o pomoc Českú republiku, a je tam delegovaných 500 policajtov z Českej republiky, a keď pozriem na to, čo vláda schválila včera, že vlastne dočasné útočisko ideme poskytovať aj osobám, ktoré dostali medzinárodnú ochranu z tretích krajín na Ukrajine ešte pred 24. februárom, ja len pevne dúfam, že bezpečnostnú situáciu, ktorá nás čaká v budúcich mesiacoch vzhľadom na tieto rozhodnutia vlády, bude Policajný zbor zvládať. Ďakujem.
Beluský, Martin, poslanec NR SR (2022-04-27):
Tak ale 12.15 h to asi nestíhame tým pádom. Tak ja sa potom prihlásim.
P. Paška, predseda NR SR: (2008-09-16):
(Hlasovanie.) 133 prítomných, 56 za, 3 proti, 73 sa zdržalo, 1 nehlasoval. Konštatujem, že sme návrh nepostúpili do druhého čítania. Dámy a páni, odhlasovali sme všetky prerokované body programu. Ešte predtým, ako budeme po krátkej prestávke pokračovať v prerušenom rokovaní, dovoľte, aby som vás informoval, že delegácia pod mojím vedením odchádza o chvíľočku do Viedne, kde si s rakúskymi kolegami a s pani predsedníčkou Prammer pripomenieme 160. výročie vzniku prvej Slovenskej národnej rady. V súvislosti s tým chcem požiadať, budeme po obedňajšej prestávke pokračovať v rokovaní o 14.00 hodine programom, tak ako sme ho schválili koncom, teda v piatok, to znamená o 14.00 hodine pôjde informácia pána ministra zahraničných vecí, za tým pôjde návrh pánov poslancov o prijatí vyhlásenia k situácii v Zakaukazsku Gruzínsku, bude spojená rozprava a potom budeme pokračovať poslaneckými návrhmi pána poslanca Gaburu. Tak sme si to odsúhlasili v piatok. Chcem zároveň požiadať, aby sme o 16.00 hodine prerušili rokovanie a aby mohlo pokračovať poslanecké grémium a len čo sa vedenie vráti z Viedne zo spomienkovej slávnosti, budeme pokračovať normálne v rokovaní a o 17.00 hodine budeme hlasovať o prerokovaných bodoch. Ďakujem pekne. Teraz kratučká prestávka a po nej budeme pokračovať v prerušenej rozprave. Ešte pán predseda výboru Burian.
Zmajkovičová, Renáta, podpredsedníčka NR SR (2013-09-19):
Faktické poznámky. Jedna. Uzatváram možnosť prihlásiť sa s faktickou poznámkou. Pán poslanec Fecko.
Gál, Gábor, poslanec NR SR (2013-02-13):
Bod 18. V navrhovanom § 45 ods. 6 sa pred slovo „deň“ vkladá slovo „šestnásty“. Chceme zrýchliť proces, ale aby nemohlo prísť k uzavretiu zmluvy pred šestnástym dňom od schválenia, aby bola tu možnosť námietky podať na súd žalobu. Krajský súd aj tak má problémy. Čiže je to nevyhnutné, aby ten uchádzač, ktorý je ukrivdený, sa mohol obrátiť na súd. Posledný je bod 3. V navrhovanom § 138 ods. 12 sa v druhej vete vypúšťajú slová „alebo uzavrieť zmluvu, koncesnú zmluvu, rámcovú s úspešným uchádzačom alebo s uchádzačmi“. To je tiež kvôli tomu, aby sa mohol obrátiť na súd a aby sa mohli spraviť námietky a opravné prostriedky. Pre krátkosť času len toto. Máte to písomne.
Pellegrini, Peter, predseda NR SR (2014-12-10):
Prezentujme sa a hlasujme. (Hlasovanie.) Prítomných 131 poslancov, za bolo 38, proti hlasovalo 60, zdržalo sa 33. Návrh zákona do druhého čítania sme neschválili. Ďakujem. Teraz poprosím pána poslanca Mikuša, aby uviedol hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa dopĺňa zákon č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov (tlač 1294). Nech sa páči, pán poslanec.
Pellegrini, Peter, predseda NR SR (2015-01-30):
Ďakujem pekne, s faktickými poznámkami pán poslanec Kaník a pán poslanec Hraško. Pán poslanec Kaník, nech sa páči.
Danko, Andrej, predseda NR SR (2019-03-29):
Štyri faktické. Uzatváram možnosť prihlásenia. Poprosím, pani poslankyňa Zemanová.
Zmajkovičová, Renáta, podpredsedníčka NR SR (2014-02-12):
Dávam slovo spravodajcovi, ktorého určil navrhnutý gestorský výbor pre sociálne veci, poslancovi Ľudovítovi Kaníkovi. Nech sa páči, pán poslanec.
Laššáková, Jana, podpredsedníčka NR SR (2013-03-25):
Prerušujem rokovanie o tomto bode programu. S procedurálnym návrhom pán poslanec Miškov. Nech sa páči.
Laššáková Jana, podpredsedníčka NR SR (2013-09-24):
Prosím, prezentujme sa a hlasujeme. (Hlasovanie.) Prítomných 137 poslancov, za návrh hlasovalo 60 poslancov, proti 67, zdržalo sa 10 poslancov. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Pristúpime k hlasovaniu v prvom čítaní o návrhu poslankyne Lucie Žitňanskej na vydanie zákona, ktorým sa mení stavebný zákon, tlač 679. Spravodajcom je člen výboru pre hospodárske záležitosti, poslanec Jozef Mikuš, ktorého prosím, aby uviedol hlasovanie. (Ruch v sále.) Martin, ospravedlňujem, ale to som povedala stavebný. Ospravedlňujem sa. Znova uvediem ešte hlasovanie, lebo som si preložila list. Teraz prosím spravodajcu z výboru pre pôdohospodárstvo a životné prostredie poslanca Martina Fecka, aby uviedol hlasovanie v prvom čítaní o návrhu poslankyne Lucie Žitňanskej na vydanie zákona, ktorým sa mení zákon č. 313/2009 Z. z. o vinohradníctve, tlač 678. Nech sa páči, pán poslanec. (Hlasovanie o návrhu poslankyne Národnej rady Slovenskej republiky Lucie Žitňanskej na vydanie zákona, ktorým sa mení zákon č. 313/2009 Z. z. o vinohradníctve a vinárstve v znení neskorších predpisov a o zmene a doplnení iných zákonov , tlač 678.)
Fedor, Martin, poslanec NR SR (2012-09-12):
Ďakujem, pán predseda. V rozprave vystúpilo 10 poslancov. Z nich pán poslanec Hlina predložil ústny návrh na doplnenie uznesenia. Vážený pán predseda, dajte, prosím, hlasovať o uznesení, tak ako som ho prečítal predtým, môžem ho prípadne zopakovať... (Prerušenie vystúpenia predsedajúcim.)
P. Miššík, poslanec: (2007-04-13):
1. pán minister, ktorý prišiel, som veľmi rád, aby počul to, čo sa ho poslanci pýtajú; 2. chýba mi to, aby vystúpil a reagoval v tejto sále na tie vážne obvinenia, ktoré tu zazneli; 3. chýbajú mi tu aj ostatní ministri, premiéra Slovenskej republiky nevynímajúc, z jednoduchého dôvodu, že aspoň ho mohli prísť morálne podporiť, keď si myslia, že majú pravdu, a po druhé si myslím, že neprišli možno preto, že sú si vedomí svojej sily, môžeme tu rozprávať, čo chceme, my nášho ministra podržíme aj bez toho, aby sme tu boli.
Kažimír, Peter, podpredseda vlády a minister financií SR (2014-11-27):
Ďakujem veľmi pekne za slovo, pani predsedajúca. Príjemný dobrý deň vám prajem, dámy a páni, dnes vás vidím prvýkrát. Vládny návrh na vymenovanie guvernéra Národnej banky Slovenska sa predkladá v zmysle § 7 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov. Podľa § 7 ods. 1 vyššie uvedeného zákona členmi Bankovej rady Národnej banky Slovenska sú guvernér Národnej banky Slovenska, dvaja viceguvernéri Národnej banky Slovenska a ďalší členovia. Pritom guvernéra podľa § 7 ods. 2 uvedeného zákona vymenúva a odvoláva prezident Slovenskej republiky na návrh vlády Slovenskej republiky schválený Národnou radou Slovenskej republiky. Podľa § 7 ods. 4 uvedeného zákona tá istá osoba môže byť vymenovaná za guvernéra Národnej banky Slovenska opätovne, najviac na dve funkčné obdobia. Vzhľadom na blížiaci sa termín uplynutia päťročného obdobia od vymenovania súčasného guvernéra Národnej banky Slovenska Jozefa Makúcha dňa 12. januára 2010 a vzhľadom na úspešný výkon jeho funkcie guvernéra Národnej banky Slovenska a zároveň člena Rady guvernérov Európskej centrálnej banky predkladám návrh na opätovné vymenovanie Jozefa Makúcha za guvernéra Národnej banky Slovenska. Keďže Jozef Makúch už v súčasnosti úspešne zastáva funkciu guvernéra Národnej banky Slovenska, spĺňa všetky kritériá, predpoklady a podmienky na úspešný výkon funkcie guvernéra aj v ďalšom funkčnom období. Návrh na vymenovanie Jozefa Makúcha za guvernéra Národnej banky Slovenska schválila vláda svojím uznesením č. 592 zo dňa 20. novembra tohto roku. Z uvedených dôvodov v zmysle § 7 ods. 2 zákona o Národnej banke Slovenska, odporúčam Národnej rade Slovenskej republiky predložený návrh schváliť. Ďakujem.
Laššáková, Jana, podpredsedníčka NR SR (2015-01-27):
No, pán poslanec, poprosím vás, pokračujte.
Hudacký, Ján, poslanec NR SR (2015-01-28):
Ďakujem pekne, pán podpredseda. Chcem vysloviť súhlas, pán kolega, s vašimi argumentmi, ktoré ste tu povedali, že, či už tá novela zákona o verejnom obstarávaní, ktorá mala riešiť schránkové firmy, alebo aj teraz v podstate výhrady pána prezidenta, v podstate sú všetko do určitej miery točenie sa okolo takého, takého kozmetického riešenia toho, toho nie skutočného problému, ktorý sa dotýka verejného obstarávania alebo efektívneho využívania verejných zdrojov. Správne ste povedali, že musíme sa pozrieť viac na obstarávateľa, ktorý v podstate pripravuje podmienky. A obyčajne ja mám problém s transparentnosťou verejného obstarávania, pretože vyhrávajú firmy, ktoré nemajú svojich zakladateľov, alebo v podstate za nimi nie sú nejakí neznámi vlastníci kdesi na Belize. Ja vám môžem povedať príklady, Váhostav a tak ďalej, firmy, ktoré stále vyhrávajú súťaže, a pritom si neplnia svoje povinnosti voči subdodávateľom. V podstate za nimi sú tisícky ľudí, ktorí vlastne nedostali zaplatené. Za nimi sú doslova sociálne problémy v rodinách, ktoré sú s týmto spojené. Čiže my skutočne neriešime touto novelou a aj teraz s týmito výhradami pána prezidenta skutočný problém verejného obstarávania alebo efektívneho využívania verejných zdrojov. V podstate ideme iba po povrchu. A mám taký dojem, že niekomu to aj vyhovuje, že sme touto novelou elegantne zakryli ten skutočný problém vo verejnom obstarávaní a hľadáme teraz nejakých vlastníkov, konečných užívateľov alebo užívateľov konečných výhod namiesto toho, aby sme riešili vážny problém verejného obstarávania alebo nakladania s verejnými zdrojmi. Ďakujem pekne.
Kazda, Radovan, poslanec NR SR (2021-02-05):
Pán predsedajúci, keďže sme hlasovali o pozmeňujúcich návrhoch zo spoločnej správy, sme v treťom čítaní , otvorte, prosím, rozpravu.
Laššáková, Jana, podpredsedníčka NR SR (2013-12-03):
Na vystúpenie pána poslanca nie sú faktické poznámky. Nech sa páči, pán poslanec Simon, máte slovo.
Hrnčiar, Andrej, podpredseda NR SR (2018-12-06):
Ďakujem. Vyhlasujem všeobecnú rozpravu za skončenú a prerušujem rokovanie o tomto bode programu. Budeme pokračovať druhým čítaním o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 301/2005 Z. z. Trestný poriadok v znení neskorších predpisov . Návrh zákona má tlač 1099, informácia výborov má tlač 1099a. Dávam slovo poslancovi Radovanovi Balážovi, aby za skupinu poslancov návrh zákona odôvodnil.
Federič, Igor, poslanec NR SR (2018-10-24):
Ďakujem pekne, pán predsedajúci. Dajte, prosím, hlasovať o tom, že Národná rada prerokuje predložený návrh zákona v druhom čítaní.
Sulík, Richard, predseda NR SR (2011-05-18):
Pán poslanec Dostál reaguje na faktické poznámky.
Mikuš, Jozef, poslanec NR SR (2013-09-24):
Ďakujem pekne. Ja nadviažem na predrečníkov vo faktických, pána Šebeja a Kaníka. Pán kolega Kuffa, no ozaj niekedy je menej ako viac. Porozprával si svoje skúsenosti a obraz, ako žijú niektoré skupiny obyvateľstva, a konkrétne si hovoril o Rómoch. Ale táto novela, o ktorej rokujeme, vôbec nič nerieši o hodnotení alebo o riešení stávajúceho stavu, tak ako predkladateľ povedal, a vôbec už nerieši stav z minulosti. Rieši konanie kompetentných orgánov do budúcna a nielen pri skupinách obyvateľstva, o ktorých si hovoril, ale o každej čiernej stavbe. A obce, ktoré majú problém s tým, že sú z nejakého dôvodu lukratívne a pozemky sú lukratívne, by vedeli o tom hovoriť a majú s tým problém. A ešte jedna poznámka. No čierne stavby zlikvidovať nie je ľahké, vždy to musí niekto zaplatiť. Ja som povedal, že táto novela nehovorí ani o búraní, ani o minulosti alebo stávajúcom stave a možno podľa dostupných informácií tieto veci bude riešiť vládny návrh zákona, ktorý, ktorý možno v krátkej dobe, o ktorom budeme v krátkej dobe rokovať. Táto novela, o ktorej dnes rokujeme, je svojím spôsobom viac preventívna, pretože rieši preventívne v hlavách ľudí, akým spôsobom sa majú postaviť k tomu, či budem stavať pozemok, teda stavbu na, na cudzom pozemku, alebo nie. A možno aj výchovne, lebo správne si povedal, že mnoho ľudí ani nevie, že stavia nejakú stavbu na cudzom pozemku. No lebo jednoducho zákon je taký, že to nemusí vedieť.
Blaha, Ľuboš, poslanec NR SR (2013-05-30):
Ďakujem. Dovoľte mi pripomenúť členom európskeho výboru, že o 12.00 máme v miestnosti výboru rokovanie. Ďakujem.
Hrušovský, Pavol, predseda NR SR (2011-10-21):
Páni poslanci, hlasujeme o návrhu v znení, tak ako ho predložil pán spoločný spravodajca, pán poslanec Madej. (Hlasovanie.) 139 prítomných, 139 za návrh. Návrh sme schválili. Schválenie súhlasu so skráteným legislatívnym konaním ma oprávňuje k tomu, aby sme pristúpili k prvému čítaniu o vládnom návrhu, pardon, o návrhu Ústavnoprávneho výboru Národnej rady (tlač 549). A poprosím teraz pána predsedu, aby z poverenia výboru aj ako predkladateľ návrhu zmeny Ústavy Slovenskej republiky uviedol a odôvodnil, prečo ústavnoprávny výbor dospel k zhode zmeny Ústavy Slovenskej republiky. Pán poslanec a predseda výboru, máte slovo.
Hrnčiar, Andrej, podpredseda NR SR (2016-10-11):
Ďakujem. Chce k rozprave sa vyjadriť spravodajca? Nie je tomu tak. Prerušujem rokovanie o tomto bode programu. Vážené panie poslankyne, vážení páni poslanci, vzhľadom na to, že pán minister Érsek má tri nasledujúce zákony a nestihli by sme dokončiť nasledujúci vládny návrh zákona a ráno o 9.00 hod. podľa schváleného programa, programu budeme pokračovať zákonmi, návrhmi zákonov z dielne ministra financií, končím dnešný rokovací deň. Začíname zajtra ráno o 9.00 hod. Prajem vám príjemný zvyšok večera. (Prerušenie rokovania o 18.54 hodine.)
Hrušovský, Pavol, podpredseda NR SR (2011-09-14):
Hlasujeme o návrhu. (Hlasovanie.) 138 prítomných, 76 za, 30 proti, 31 sa zdržalo, 1 nehlasoval. Návrh sme schválili. Prosím ďalší návrh.
Paška, Pavol, predseda NR SR (2014-02-12):
(Hlasovanie.) 142 prítomných, 83 za, 4 proti, 55 sa zdržalo. Uznesenie sme schválili. Pán poslanec Kadúc uvedie v prvom čítaní hlasovanie o návrhu poslanca Hlinu na vydanie zákona, ktorým sa mení a dopĺňa Exekučný poriadok, je to tlač 853. [Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 853.]
Mezenská, Helena, poslankyňa NR SR (2012-11-06):
Tak bez ohľadu na to, vážený pán predsedajúci, vážení kolegovia, bez ohľadu na to, či by som bola z hnutia Obyčajných ľudí a nezávislých osobností, alebo bola by som členkou inej strany, ak by niekto takýto návrh predložil, určite by som ho ja podporila a dovolím si ako poslanec, ale aj ako človek z praxe, ktorý sa v mnohých prípadoch potýkal práve s riešením takýchto spotrebiteľských problémov a problematických komplikovaných spotrebiteľských sporov, kde naozaj pri vstupe do telefonického kontaktu na základe audiotextovej reklamy alebo pri audiotextovom volaní nabiehali nevedomky týmto spotrebiteľom enormne vysoké účty, ktoré sa stali naozaj v mnohých prípadoch, opäť ide o možno zraniteľných spotrebiteľov, až nesplatné. Dokonca bola som priamo svedkom a mediátorom riešenia takých sporov, kedy na takéto objemy dlžných čiastok voči spoločnostiam dokonca pripravovali splátkové režimy. Takže ja by som vás naozaj v mene toho, čo tu už bolo povedané, že je to absolútne apoliticky vnímaný návrh a veľmi jednoduchou formou dokáže veľmi účinne, efektívne zamedziť tomu, s čím sa nevedia vysporiadať ani kontrolné orgány, chcem vás poprosiť, aby v mene takéhoto rozmeru pripraveného a predloženého návrhu ste ho podporili. Ja som presvedčená, že spotrebiteľská verejnosť, ktorá má skúsenosť s takýmto negatívnym dopadom audiotextového volania, vám bude vďačná. Ďakujem pekne.
Kadúc, Miroslav, poslanec NR SR (2012-11-07):
Ďakujem, pán predseda. V rozprave vystúpila jedna poslankyňa, ktorá nemala žiadny návrh. Preto prosím, pán predseda, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Sulík, Richard, predseda NR SR (2011-09-06):
Pán poslanec Matovič.
Sopko, Miroslav, poslanec NR SR (2017-05-12):
Ďakujem. Vážená pani predsedajúca, vážené pani poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pani predsedajúca, otvorte všeobecnú rozpravu.
Figeľ, Ján, podpredseda NR SR (2013-12-12):
Pán Muňko, faktická uplynula. Potom sa prihláste do rozpravy. (Potlesk.) Nech sa páči, pán Brocka.